b'\n_START_ARTICLE_\nTeramo (pokrajina)\n_START_SECTION_\nZgodovinske zanimivosti\n_START_PARAGRAPH_\nMesto Atri, ki je leta 2007 \xc5\xa1telo 11.245 prebivalcev, so pribli\xc5\xbeno v desetem stoletju pr. n. \xc5\xa1t. ustanovili Iliri oziroma Dalmatinci. Imenovalo se je Hatria po ilirskem bogu Hatranu, ki je upodobljen tudi na denarju, ki ga je mesto kovalo. Ti kovanci so posebne va\xc5\xbenosti, ker ve\xc4\x8dina zgodovinarjev postavlja njih nastanek nekam v peto stoletje pr. n. \xc5\xa1t. in so torej prvi kovan denar na Apeninskem polotoku. Morda je prav to anti\xc4\x8dno mesto dalo ime Jadranskemu morju in ne mesto Adria (v pokrajini Rovigo), kot se splo\xc5\xa1no misli.'